| verse_no,sanskrit_transliteration,sanskrit_devanagari |
| 1,akāro vāsudevaḥ syād ākāraś ca pitāmahaḥ / pūjāyām api māṅgalye ākāraḥ parikīrttitaḥ,अकारो वासुदेवः स्याद् आकारश् च पितामहः / पूजायाम् अपि माङ्गल्ये आकारः परिकीर्त्तितः |
| 2,ikāro ucyate kāmo lakṣmī rīkāra ucyate / ukāraḥ śaṅkaraḥ prokta ūkāraś cāpi rakṣaṇe,इकारो उच्यते कामो लक्ष्मी रीकार उच्यते / उकारः शङ्करः प्रोक्त ऊकारश् चापि रक्षणे |
| 3,ṛkāro devamātā syād ṝkāro danujaprasūḥ / ḷkāro devayoniḥ syāl ḹr mātā sadbhir ucyate,ऋकारो देवमाता स्याद् ॠकारो दनुजप्रसूः / ऌकारो देवयोनिः स्याल् ॡर् माता सद्भिर् उच्यते |
| 4,ekāraḥ kathito viṣṇur aikāraś ca maheśvaraḥ / okāras tu bhaved brahmā aukāro rudra ucyate,एकारः कथितो विष्णुर् ऐकारश् च महेश्वरः / ओकारस् तु भवेद् ब्रह्मा औकारो रुद्र उच्यते |
| 5,aṃ syāc ca paramaṃ brahma aḥ syād devo maheśvaraḥ / kaḥ prajāpatir uddiṣṭo ko vāyur iti śabditaḥ,अं स्याच् च परमं ब्रह्म अः स्याद् देवो महेश्वरः / कः प्रजापतिर् उद्दिष्टो को वायुर् इति शब्दितः |
| 6,kaś cātmā ca samākhyātaḥ kaḥ prakāśa udāhṛtaḥ / kaṃ śiro jalam ākhyātaṃ kaṃ sukhaṃ ca prakīrtitam,कश् चात्मा च समाख्यातः कः प्रकाश उदाहृतः / कं शिरो जलम् आख्यातं कं सुखं च प्रकीर्तितम् |
| 7,pṛthivyāṃ kuḥ samākhyātā kutsāyāṃ kuḥ prakīrtitaḥ / kham indriyaṃ samākhyātaṃ kham ākāśam udāhṛtam,पृथिव्यां कुः समाख्याता कुत्सायां कुः प्रकीर्तितः / खम् इन्द्रियं समाख्यातं खम् आकाशम् उदाहृतम् |
| 8,khaṃ svarge ca samākhyātaṃ khaṃ sarpe ca prakīrtitaṃ / tathā śvabhre ca khaṃ prāhuḥ khaṃ śūnye ca prakīrttitam,खं स्वर्गे च समाख्यातं खं सर्पे च प्रकीर्तितं / तथा श्वभ्रे च खं प्राहुः खं शून्ये च प्रकीर्त्तितम् |
| 9,go gaṇapatir uddiṣṭo go gandharvaḥ prakīrttitaḥ / gaṃ gītaṃ gā ca gāthā syād gaur dhenur gauḥ sarasvatī,गो गणपतिर् उद्दिष्टो गो गन्धर्वः प्रकीर्त्तितः / गं गीतं गा च गाथा स्याद् गौर् धेनुर् गौः सरस्वती |
| 10,gaur mātāpi samuddiṣṭā pṛthivyāṃ gauḥ prakīrttitā / gho ghaṇṭāyāṃ samākhyātaḥ kiṅkiṇī ghā prakīrttitā,गौर् मातापि समुद्दिष्टा पृथिव्यां गौः प्रकीर्त्तिता / घो घण्टायां समाख्यातः किङ्किणी घा प्रकीर्त्तिता |
| 11,upamā ghā samākhyātā kusvare ghuḥ prakīrttitaḥ / hanane ghā samākhyātā gandhane ghaḥ prakīrttitaḥ,उपमा घा समाख्याता कुस्वरे घुः प्रकीर्त्तितः / हनने घा समाख्याता गन्धने घः प्रकीर्त्तितः |
| 12,ṅakāro bhairavaḥ khyāto ṅakāro viṣaye smṛtaḥ / cakāraś candramāḥ khyātas taskaraś ca prakīrttitaḥ,ङकारो भैरवः ख्यातो ङकारो विषये स्मृतः / चकारश् चन्द्रमाः ख्यातस् तस्करश् च प्रकीर्त्तितः |
| 13,nirmalaṃ chaṃ samākhyātaṃ taraṇī chaḥ prakīrttitaḥ / chedane chaḥ samākhyāto vidvadbhiḥ śabdakovidaiḥ,निर्मलं छं समाख्यातं तरणी छः प्रकीर्त्तितः / छेदने छः समाख्यातो विद्वद्भिः शब्दकोविदैः |
| 14,vegite jaḥ samākhyāto jaghane jaḥ prakīrttitaḥ / jetā ca jaḥ samākhyātaḥ prasiddhaiḥ śabdakovidaiḥ,वेगिते जः समाख्यातो जघने जः प्रकीर्त्तितः / जेता च जः समाख्यातः प्रसिद्धैः शब्दकोविदैः |
| 15,jhaṃjhāvāte jhakāraḥ syān naṣṭe jhaḥ samudāhṛtaḥ / ñakāro gāyane prokto ñakāro ghargharadhvanau,झंझावाते झकारः स्यान् नष्टे झः समुदाहृतः / ञकारो गायने प्रोक्तो ञकारो घर्घरध्वनौ |
| 16,ṭaṅkāre ṭaḥ pṛthivyāṃ ṭā ṭo dhvanau ca prakīrtitaḥ / ṭho maheśvara ākhyātaḥ śūnye ca ṭhaḥ prakīrtitaḥ,टङ्कारे टः पृथिव्यां टा टो ध्वनौ च प्रकीर्तितः / ठो महेश्वर आख्यातः शून्ये च ठः प्रकीर्तितः |
| 17,bṛhaddhvanau ca ṭhaḥ proktas tathā candrasya maṇḍale / ḍakāraḥ śaṅkaraḥ proktas trāsadhvanyoḥ prakīrtitaḥ,बृहद्ध्वनौ च ठः प्रोक्तस् तथा चन्द्रस्य मण्डले / डकारः शङ्करः प्रोक्तस् त्रासध्वन्योः प्रकीर्तितः |
| 18,ḍhakāraḥ kīrtitā ḍhakkā nirguṇe ca dhvanāv api / ṇakāraḥ kīrtito jñāne nirṇaye 'pi prakīrtitaḥ,ढकारः कीर्तिता ढक्का निर्गुणे च ध्वनाव् अपि / णकारः कीर्तितो ज्ञाने निर्णये ऽपि प्रकीर्तितः |
| 19,takāraḥ kathitaś cauraḥ kroḍe pucche prakīrtitaḥ / śiloccaye thakāraḥ syāt thakāro bhayarakṣaṇe,तकारः कथितश् चौरः क्रोडे पुच्छे प्रकीर्तितः / शिलोच्चये थकारः स्यात् थकारो भयरक्षणे |
| 20,daṃ kalatre samākhyātaṃ do dānacchedadhātuṣu / dhaṃ dhane ca dhaneśe dho dhā dhātari nidarśitaḥ,दं कलत्रे समाख्यातं दो दानच्छेदधातुषु / धं धने च धनेशे धो धा धातरि निदर्शितः |
| 21,dhiṣaṇā dhīḥ samākhyātā dhūś ca syād bhāracintayoḥ / nakāraḥ sugate bandhe nuḥ stutau ca prakīrtitaḥ,धिषणा धीः समाख्याता धूश् च स्याद् भारचिन्तयोः / नकारः सुगते बन्धे नुः स्तुतौ च प्रकीर्तितः |
| 22,netā nīś ca samākhyātas taraṇau nauḥ prakīrtitā / nakāraḥ saugate buddhau stuto sūrye ca kīrtitaḥ,नेता नीश् च समाख्यातस् तरणौ नौः प्रकीर्तिता / नकारः सौगते बुद्धौ स्तुतो सूर्ये च कीर्तितः |
| 23,naśabdaḥ svāgate bandhau vṛkṣe sūrye ca kīrtitaḥ / paḥ kuberaḥ samākhyātaḥ paścime ca prakīrtitaḥ,नशब्दः स्वागते बन्धौ वृक्षे सूर्ये च कीर्तितः / पः कुबेरः समाख्यातः पश्चिमे च प्रकीर्तितः |
| 24,pavane paḥ samākhyātaḥ pāḥ pāne pāś ca pātari / kaphe vāte phakāraḥ syāt tathāhvāne prakīrtitaḥ,पवने पः समाख्यातः पाः पाने पाश् च पातरि / कफे वाते फकारः स्यात् तथाह्वाने प्रकीर्तितः |
| 25,jhaṃjhāvāte phakāraḥ syād akṣare ca prakīrtitaḥ / kope phiś ca samākhyātas tathā niṣphalabhāṣaṇe,झंझावाते फकारः स्याद् अक्षरे च प्रकीर्तितः / कोपे फिश् च समाख्यातस् तथा निष्फलभाषणे |
| 26,vakṣaḥsthale ca baḥ prokto gadāyāṃ samudāhṛtaḥ / nakṣatraṃ bhaṃ budhaiḥ proktaṃ bhramare bhaḥ prakīrtitaḥ,वक्षःस्थले च बः प्रोक्तो गदायां समुदाहृतः / नक्षत्रं भं बुधैः प्रोक्तं भ्रमरे भः प्रकीर्तितः |
| 27,bhā dīptir api bhūr bhūmir bhīr bhayaṃ kathitā budhaiḥ / maḥ śivaś candramā vedhā mā ca lakṣmīḥ prakīrtitā,भा दीप्तिर् अपि भूर् भूमिर् भीर् भयं कथिता बुधैः / मः शिवश् चन्द्रमा वेधा मा च लक्ष्मीः प्रकीर्तिता |
| |
